Skorsbio įlanka
Skorsbio įlanka (dan. Scoresby Sund), arba Kangertitivakas (gren. Kangertittivaq) – Grenlandijos jūros dalis prie rytinių Grenlandijos krantų. Plotas apie 38 tūkst. km², sudaro didžiausią ir ilgiausią fjordų sistemą pasaulyje. Didžiausias gylis – 1450 m. Didžiausia sala – Milno Žemė (3913 km²). Vienintelė nuolat gyvenama gyvenvietė fjordo pakrantėje – Itokortormitas. Pavadinta įlanką 1822 m. kartografavusio anglų tyrinėtojo Viljamo Skorsbio garbei.